hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu hu hu fr hu hu hu fr hu hu hu fr hu hu hu fr hu hu hu hu fr hu hu hu fr hu hu hu fr hu hu hu fr hu hu hu fr hu hu hu hu fr hu hu hu fr hu hu hu fr hu hu hu fr hu hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu en en hu en hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr en en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló - 2016. július 26. • SZEF - Szakszervezetek Együttműködési Fóruma
Városligeti fasor 10. Budapest H-1068
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
A SZEF, a MASZSZ és az ÉSZT közös nyilatkozata a pedagógusok mellett!
Cikkajánló – 2016. július 26.
A munkaerőhiány miatt üresek a polcok a Tescóban
Hetek óta üres polcok fogadják az egyik XIV. kerületi Tesco Expressben azokat, akik húst szeretnének vásárolni. Olvasónk szerint csirkét kapni szinte képtelenség, általában néhány doboz darált sertéshús, illetve szeletelt sertéskaraj van csupán.
Eddig csak alázták a közmunkásokat, most jön a sunyi zsarolás?
Szigorúan önkéntes alapon toboroz a közmunkások körében a honvédség – szögezte le közleményében a HM. A belügyi tárca azonban egész nap nem válaszolt arra a kérdésünkre, kötelező-e a közfoglalkoztatottaknak meghallgatniuk az ajánlatot, s lehet-e bármilyen következménye, ha valaki nemet mond.
Kevés konkrétumot mondtak az új digitális stratégiáról
Elkészült és a nyár végére a kormány elé kerül a Digitális oktatási stratégia (DOS), szeptemberben pedig hozzákezdenek a végrehajtásához – jelentette be a Digitális jólét programért felelős miniszterelnöki biztos hétfőn Budapesten.
Bár létszámbővítésre szükség van, jelenleg is elég a 4900 főnyi szakértő a tanfelügyeleti ellenőrzések és a pedagógusminősítési eljárások lefolytatására – tudta meg a Magyar Nemzet az Oktatási Hivataltól. Nahalka István oktatáskutató szerint fontos, hogy legyen tanfelügyelet és értékelés, de a mostani „megalomán rendszerre” nincs szükség, szerinte elvi problémák vannak a pedagógusminősítéssel.
Titokzatos tulajdonos söpri be a Fidesz-kedvenc profitját
Bőven jutott a kormánypárt segítette Hunguard Kft. új, titokzatos tulajdonosának a tavalyi év után fizetett busás osztalékból.
A nyerőautomaták kötelezővé tett auditálásáért is valahogy csak a Hunguardnak lehetett fizetni. A közműcégügyi Fidesz-segítség után, 2015-ben Csík Balázs többségi tulajdonosként már százmilliókat vihetett haza.
Saját helytartói lázadoznak Orbán ellen
Két éve, amikor a 2014-es választáson megszűnt a párhuzamos hivatalviselés lehetősége, több mint 90 országgyűlési képviselőnek kellett döntenie, hogy a parlamentben marad-e, vagy megelégszik a polgármesteri poszttal. A többség akkor az önkormányzatot választotta. Mára azonban már mindenki számára világos, hogy a választással nem pusztán az országgyűlési képviselőséget, hanem gyakorlatilag minden lobbierejüket, befolyásukat is elvesztették a Fidesz helyi politikusai. Eddig nagy volt a csend, Tusványoson szóltak be először nyíltan a miniszterelnöknek.
Még valami, ami egyedül Orbánt nem feszélyezi
A Donald Trump progjamját dicsőítő szavai után Orbán Vikor máris felkerült a republikánus elnökjelölt támogatóit listázó Wikipedia-oldalra – szúrta ki a 444. Bár a névsorban számos jól ismert név található Dick Cheney-től David Cameronig, Jean-Marie Le Pentől Nigel Farage-ig, az oldal tanúsága szerint jelenleg Orbán a világ egyetlen miniszterelnöke, aki beállt Trump mögé.
Éhségsztrájkolnak a menekültek a határnál
Éhségsztrájkkal tiltakoznak a magyar határzár ellen a migránsok a vajdasági Horgosnál. Többségük vasárnap este érkezett Belgrádból a szerb-magyar határhoz.
Már Rogán Antal mentelmi joga a tét
A Központi Nyomozó Főügyészség (KNYF) hétfőn ugyan meghozta döntését arról, indít-e nyomozást hivatali vesztegetés gyanúja miatt abban az ügyben, amely kapcsán várhatóan Rogán Antal miniszter érintettségét kellene vizsgálniuk, egyelőre nem közölték, hogy határoztak. A hatóságoknak először ugyanis a feljelentőt kell tájékoztatniuk, s csak azután hozhatják nyilvánosságra döntésüket.
Tamás Gáspár Miklós írása. Ami őt a kormánypárti jobboldal/szélsőjobboldal egyik reprezentánsává teszi, az nem holmi áhítatos és szeretetteljes odafordulás valaminő nemesebb múlthoz, hanem csak a mélységes utálat azok iránt, akiket „haladó értelmiségieknek” vél.
Schmidt Mária se konzervatív, hanem a szó eredeti értelmében reakciós. Nem tisztán jobboldali, hanem antiliberális és antibaloldali.
“Az a párt megrohadt” – interjú az LMP társelnökével, Hadházy Ákossal
A Fidesz az egyetlen, amellyel semmi szín alatt nem közösködne a kormányon Hadházy Ákos, az LMP nemrég megválasztott társelnöke, akit megkérdeztünk az Uberről, Gyurcsány Ferencről, Szél Bernadett tusnádfürdői szerepléséről és az ott a kvótanépszavazásról elmondott mondatairól is, amelyek nyomán Tamás Gáspár Miklós jelezte, hogy elfordul a párttól.
Spéder-össztűz: 1800 forintba került Habonyéknak a lejárató cikk
Közvetlenül a Spéder Zoltán ellen indított hadjárat előtt az ügyvédjét támadta meg a kormányoldali médiagépezet. Utólag egyértelmű, hogy ez csak a lejárató kampány bemelegítése volt. Az ügyvéd perelt, nyert, és mindegyik eljárásról beszélt a hvg.hu-nak. A győzelem inkább erkölcsi elégtétel, tekintve, hogy mint most kiderült, a helyreigazításon túl pár ezer vagy tízezer forinttal megúszható, ha offshore-ozással hoznak hírbe valakit.
A Fidesz megvizsgálná a 2010 előtti kiadásokat
Meg kell vizsgálni a 2010 előtti kormányzati kommunikációs kiadások jogszerűségét és azt, hogy kik voltak a szerződések fő haszonélvezői a Fidesz szerint
Ezt mondta a szcientológusok vezetője a magyarokról
Mérföldkő jelentőségű esemény Magyarországon a szellemi szabadság terén – így minősítik a szcientológusok, hogy átadták ideálisnak tartott székházukat Budapesten, a Váci úton. A rendezvényen David Miscavige, a nemzetközi szcientológia egyház vezetője is beszédet mondott.
Több mint 25 évvel azt követően, hogy a szcientológia megjelent Budapesten, a vallás megünnepelte az „ideális szcientológia egyházi szervezet megnyitóját a történelmi városban”.
Májusban 6,8 százalékkal bővült a boltok forgalma
Májusban a kiskereskedelmi üzletek forgalmának volumene a nyers adat szerint 6,8 százalékkal, naptárhatástól megtisztítva 5,7 százalékkal nőtt az előző év azonos időszakához képest – közölte második becslését a Központi Statisztikai Hivatal (KSH) hétfőn.
Hoppon maradhatnak a hop on buszosok
Kiírta a koncessziós pályázatot a főváros az úgynevezett hop on-hop off autóbuszos városnézésre – írja a Magyar Nemzet. A hozzáférhető hivatalos magyarországi cégadatok szerint a pályázaton e megkötés miatt várhatóan csak hárman indulhatnak: egy külföldi és egy belföldi cég, valamint egy részben jordániai érdekeltségű konzorcium.
Lehetőséget is hozhat a magyar cégeknek a török káosz
Magyarországon közel 250 török tulajdonosi hátterű cég működik, 1500 főt meghaladó alkalmazotti létszámmal – közli az Opten. A Törökországba irányuló export árbevétele meghaladja a 30 milliárd forintot. A puccskísérlet  által beindított politikai és gazdasági folyamatok mindkét irányba változtathatnak Magyarország és a törökök jelenlegi gazdasági kapcsolatain – fogalmaz a céginformációs szolgáltató.
Több komoly beruházásról is döntött a kormány a múlt hét végén, köztük a HÉV fejlesztéséről és a földalatti felújításáról, valamint arról, hogy kétszer három sávosra bővítik az M1-es és M7-es autópályát. A nagy építkezések azért még nem jövőre indulnak: egészen 2018-ig csak a tervezés zajlik majd, de már ez is elvisz több mint egymilliárd forintot, legalábbis erről tanúskodik a Magyar Közlönyben megjelent határozat.
Összeolvadna a HÉV és a 2-es metró
Összekötnék a gödöllői HÉV-et a 2-es metró vonalával. A BKK már várja a terveket. A beruházás előkészítésére ötmilliárd forint van, de a főváros abban bízik, hogy kevesebből is megoldható lesz a munka. A közgyűlés már tavaly megszavazta a beruházáshoz szükséges 300 milliárdos keretet, amelynek jelentős részét uniós forrásból biztosítanák. Az MSZP szerint azonban olcsóbb megoldás is lenne a problémára.
MLP: Csak a szerencsének köszönhető, hogy nem történt tragédia
A meglévő hidak felújítására van szükség Budapesten, nem pedig újak építésére – jelentette be a Magyar Liberális Párt. Szabadai Viktor, a párt budapesti választmányának elnöke azt mondta, csak a szerencsének köszönhető, hogy nem történt tragédia, amikor márciusban vasbetondarabok szakadtak le a sürgősen felújításra szoruló Petőfi hídról a rakpartra.
Megszüntették a gyerekekkel ketrecharcokat szervező egyesületet
A Budapest Környéki Törvényszék megszüntette a korábban szegény sorsú gyermekekkel ketrecharcokat szervező Mix Martial Art Kevert Harcművészeti Országos Szövetséget (MMA) – közölte az ügyben feljelentést tevő Rétvári Bence, a Kereszténydemokrata Néppárt alelnöke hétfőn az MTI-vel.
Kegyetlenül megöltek egy 10 éves gyerekmunkást
Gyári munkások százai vonultak az utcára hétfőn Dakkában az utcára amiatt, mert vasárnap egy helyi gyárban egy 10 éves kisfiút brutális módon megöltek a munkatársai.
Az eddigi legjelentősebb leletekre bukkantak a Duna-Tisza közén
A Duna-Tisza köze eddigi legjelentősebb középső bronzkori aranytárgyegyüttesének tekinthető – mind mennyiségben, mind minőségben – az a tizenegy arany ékszerből álló lelet, amely Kiskőrös környékéről került elő – tájékoztatott Wilhelm Gábor régész.
Életének 74. évében elhunyt Szegedy-Maszák Mihály irodalomtörténész, akadémikus, az összehasonlító irodalomtudomány, a fordításelmélet és a magyar irodalom 19. századtól napjainkig tartó időszakának neves kutatója – tudatatta az MTA.
Béremelést sürgetnek a szakszervezetek
A Magyar Szakszervezeti Szövetség (MASZSZ) azt javasolja a Versenyszféra és a Kormány Állandó Konzultációs Fóruma (VKF) tagjainak, hogy már szeptember elején kezdődjenek meg a 2017-es évre vonatkozó bértárgyalások.
Tovább éleződik az uniós bérvita
Bár az Európai Bizottság hajthatatlan a kiküldött munkavállalók bérével kapcsolatban, a Németországban tevékenykedő magyar cégek bíznak abban, hogy megtarthatják bérelőnyüket.
Magyarok ezreitől veszik el a hétvégi pótlékot
Hatályba lépett a Munka törvénykönyvének (Mt.) módosítása. Az átalakításban – mint az már tavasszal sejthető volt -, a döntéshozók a korábban meglebegtetett átfogó változások helyett csak az EU-s jogharmonizációra törekedtek. Ettől független újdonság, hogy egyes dolgozóktól elvették a hétvégi pótlékot – a döntés főképp egy nagy állami vállalatot érint.
Az egészségügyi cafeteria – 2017
A cégeknek érdemes végig gondolni, hogy milyen közterhek mellett lehet a jövő évtől a dolgozók ösztönzését, megbecsülését szolgáló juttatási elemeket finanszírozni.
Váratlan pofont kapott a kormánytól a szociálpolitika
A kabinet mától megszüntette a szociálpolitikai tanácsot, az erről szóló rendelet a Magyar Közlönyben jelent meg.
Nyugdíjügyben kér normakontrollt a Kúria
A felperes a Kúriánál sérelmezte, hogy közszolgálati viszonya miatt szüneteltetnie kellett szolgálati nyugdíját. A testület az Alkotmánybíróságtól várja a megoldást.
Az álláskeresők 49,2 százaléka semmilyen pénzbeli támogatást nem kap
Az álláskeresők száma 20,5 százalékkal csökkent  Magyarországon egy év alatt, a Nemzeti Foglalkoztatási Szolgálat (NFSZ) nyilvántartásában a júniusi zárónapon 291,6 ezer álláskereső szerepelt, több mint 75 ezerrel kevesebb, mint 2015 júniusában.
Ősztől kevesebbet kell tanulni az iskolákban
Ősztől csökkenhetnek a követelmények az iskolákban, a tanórákon bizonyos tartalmakat összevonhatnak, egyes témák tanítása pedig választhatóvá válik a tanulói terhek csökkentése érdekében – írta az Oktatáskutató és Fejlesztő Intézetre hivatkozva a Magyar Idők.
Megkapták kinevezésüket a tankerületi vezetők
Hamarosan munkába állnak a tankerületi központok vezetői, akiknek Balog Zoltán, az emberi erőforrások minisztere adta át a kinevezést tegnap. A tárcavezető szerint a központosítás helyett a decentralizációra kell törekedni a jövőben, és a cél az, hogy az iskolákban az igazgatók legyenek a valódi vezetők. Galló Istvánné, a Pedagógusok Szakszervezetének elnöke szerint semmi nem változik az új állami intézményfenntartó rendszerben.
Többen halnak meg kórházi fertőzésben, mint közlekedési balesetben
Az angolszász mintához hasonló minőségbiztosítási rendszer felállítását sürgeti az egészségügyben a Rezidensek és Szakorvosok Szakszervezete. Az egészségügyért is felelős humántárca szerint viszont nincs olyan rendszer, amelynek szempontjait mindenki elfogadja. Egy orvosokat tömörítő csoport szerint Magyarországon többen halnak meg évente kórházi fertőzésben, mint közlekedési balesetben.
A francia kormány véglegesen is a parlament megkerülésével fogadja el a munkajogi reformot
Az utcai tiltakozások és a baloldali képviselők egy részének ellenérzései ellenére sem engedett a kormány a munkajogi reform lényegéből.
IMF-nél is látják, mekkora károkat okoz Közép-Európának a kivándorlás
Érdekes és Magyarország szempontjából is különösen fontos témában adott ki egy tanulmányt a Nemzetközi Valutaalap (IMF): a kelet- és közép európai régióból kivándorlás gazdasági hatásairól.
Nincs tetkója, kék a ruhája, és kávét sem kér? Fel van véve!
Ősi titok, hogy egy olyan kiélezett szituációban, mint egy állásinterjú, mi billentheti a mérleg nyelvét abba az irányba, hogy végül minket válasszon a munkáltató. Biztos recept talán nincs is, de néhány főbb szabályt a siker érdekében azért érdemes lehet betartani. Ha ön nem hord piercinget, szereti a sötét ruhákat és pontban fél 11-kor ráér, már nyert ügye van.
Ugye, ön is fog ma túlórázni?
A gazdasági világválság jól bekavart a 40 órás munkahétnek, és bár a hét szűk esztendőnek állítólag már vége, továbbra sem egyszerű idejében szabadulni a munkából. Van, aki önként, vagy plusz pénzért túlórázik, de bőven akad arra is példa, hogy a munkáltató várja el az extra munkaidőt. A magyarok több mint a fele húzza az igát napi 8 óránál tovább, ha pedig ön keveset szeretne dolgozni, költözzön Párizsba.
A magyar munkavállalók nehezen uralkodnak az érzelmeiken
Életkortól függetlenül alacsony a magyar munkavállalók érzelmi kontrollja és határtartás-képessége – derült ki a Selfmapping HR szoftver legújabb kutatásából. Ennek következményeként nehezen uralkodunk az érzelmeinken és túlvállaljuk magunkat, melynek gyakran kiégés és felmondás a következménye.
Rengeteg hosszú hétvége jön! Itt vannak a részletek
Hét hosszú hétvége lesz jövőre – becsülte meg az Officina.hu a 2017-es naptár alapján. A munkaszüneti napok végleges listája a nemzetgazdasági miniszter rendelet-tervezetéből derül ki hamarosan. Munkaszüneti napok és hosszú hétvégék – négynapos lesz a karácsony. 2017. január elseje vasárnapra esik, így az év nem indul hosszú hétvégével.2017. március 15-e szerdára esik2017. április 17-én lesz húsvét hétfő, ezzel a hétvége háromnaposra duzzad. 2017. május elseje hétfőre esik, ami szintén háromnapos hétvégét jelent. 2017. június 5-én lesz pünkösd hétfő, ez is háromnapos hétvégét eredményez. 2017. augusztus 20-a vasárnapra esik, így az államalapítás ünnepe nem lesz hosszú hétvégével egybekötve. 2017. október 23-a hétfőre esik, ez esetben is háromnaposra bővül hétvége. 2017. november elseje szerdára esik, így lesz egy szünnap a hét közepén. 2017. december 25-26-a hétfőre és keddre esik, így a karácsony négynapos lesz, a szenteste pihenőnapra esik. 2018. január elseje hétfő, így az év egy háromnapos hétvégével kezdődik.
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
Régiós szakszervezeti szervezkedés Bécsben
Közép-Európai Szakszervezetek Találkozója   Az Osztrák Szakszervezeti Szövetség (ÖGB) meghívására 2022. szeptember 5-6-án Bécsbe látogatott 5 ország 6 szakszervezeti konföderációja – köztük a SZEF és a MASZSZ delegációja -, hogy
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.